CELEX: 62021TN0386
Language: mt
Date: 2021-07-07 00:00:00
Title: Kawża T-386/21: Rikors ippreżentat fis-7 ta’ Lulju 2021 – Crédit agricole and Crédit agricole Corporate and Investment Bank vs Il-Kummissjoni

23.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 338/33
            
         
      Rikors ippreżentat fis-7 ta’ Lulju 2021 – Crédit agricole and Crédit agricole Corporate and Investment Bank vs Il-Kummissjoni
      (Kawża T-386/21)
      (2021/C 338/42)
      Lingwa tal-kawża: l-Ingliż
      
         Partijiet
      
      
         Rikorrenti: Crédit agricole SA (Montrouge, Franza), Crédit agricole Corporate and Investment Bank (Montrouge) (rappreżentanti: D. Beard, Barrister, u C. Hutton, Solicitor)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla kompletament jew parzjalment id-deċiżjoni tal-Kummissjoni Ewropea tat-28 ta’ April 2021 [C(2021) 2871];
               
            
                  —
               
               
                  tannulla kompletament jew parzjalment il-multa imposta bid-deċiżjoni tal-Kummissjoni Ewropea tat-28 ta’ April 2021 [C(2021) 2871];
               
            
                  —
               
               
                  tordna lill-Kummissjoni Ewropea tieħu l-miżuri meħtieġa għall-eżekuzzjoni ta’ din is-sentenza tal-Qorti Ġenerali, konformement mal-Artikolu 266 TFUE;
               
            
                  —
               
               
                  tikkundanna lill-Kummissjoni Ewropea tbati l-ispejjeż tar-rikorrenti għall-istadji kollha sussegwenti ta’ dawn il-proċeduri.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv bbażat fuq l-allegazzjoni li l-Kummissjoni wettqet żbalji ta’ liġi u ta’ fatt, billi kkonstatat li r-rikorrenti pparteċipaw fi ksur minħabba l-għan uniku u kontinwu:
                  
                              —
                           
                           
                              il-Kummissjoni wettqet żball ta’ liġi u fil-fatt meta ddikjarat li l-allegati kategoriji ta’ aġir marbuta mal-iskambju ta’ informazzjoni kienu jikkostitwixxu ksur minħabba l-għan li jista’ jikkaratterizza ksur uniku u kontinwu;
                           
                        
                              —
                           
                           
                              il-Kummissjoni ma wettqitx l-analiżi meħtieġa sabiex tikkonkludi li hemm ksur minħabba l-għan fir-rigward tal-allegati kategoriji ta’ aġir marbuta mal-koordinazzjoni.
                           
                        
            
                  2.
               
               
                  It-tieni motiv ibbażat fuq l-allegazzjoni li l-Kummissjoni wettqet żbalji ta’ liġi u ta’ fatt, billi kkonstatat li r-rikorrenti pparteċipaw fi pjan komprensiv u li din l-allegata parteċipazzjoni kienet kontinwa:
                  
                              —
                           
                           
                              il-Kummissjoni ma pproduċietx il-prova li r-rikorrenti pparteċipaw fi pjan komprensiv jew kienu jafu bl-eżistenza ta’ tali pjan;
                           
                        
                              —
                           
                           
                              il-Kummissjoni ma pproduċietx il-prova li r-rikorrenti pparteċipaw fi pjan komprensiv jew kienu jafu bl-eżistenza ta’ tali pjan.
                           
                        
            
                  3.
               
               
                  It-tielet motiv, ibbażat fuq li l-Kummissjoni wettqet żball ta’ liġi billi ppreżumiet jassumi li t-tieni rikorrent kien jaf b’ċerta informazzjoni:
                  
                              —
                           
                           
                              il-Kummissjoni wettqet żbalji ta’ liġi u ta’ fatt billi ppreżumiet li l-operaturi tas-suq kienu jafu bl-informazzjoni kollha ppubblikata f’forum ta’ diskussjoni ta’ Bloomberg sempliċement billi daħlu f'dak il-forum. Konsegwentement, il-Kummissjoni jew interpretat ħażin il-ġurisprudenza eżistenti jew estendiet b’mod eċċessiv l-applikazzjoni tagħha.
                           
                        
            
                  4.
               
               
                  Ir-raba’ motiv, ibbażat fuq li l-Kummissjoni wettqet żbalji manifesti ta’ fatt u ta’ liġi billi kkalkulat l-ammont tal-multa:
                  
                              —
                           
                           
                              il-Kummissjoni indebitament tbiegħdet mil-linji gwida tagħha għall-kalkolu tal-multi billi ma ddeterminatx il-valur tal-bejgħ abbażi tal-aħħar sena sħiħa ta’ parteċipazzjoni fl-allegat ksur;
                           
                        
                              —
                           
                           
                              il-Kummissjoni kisret il-prinċipju ta’ trattament ugwali billi stabbiliet il-koeffiċjent ta’ deterrent speċifiku;
                           
                        
                              —
                           
                           
                              il-Kummissjoni indebitament tbiegħdet mil-linji gwida tagħha għall-kalkolu tal-multi billi ma użatx l-aħjar data disponibbli biex tikkalkula l-valur tal-bejgħ;
                           
                        
                              —
                           
                           
                              il-Kummissjoni wettqet żbalji ta’ evalwazzjoni billi eżaminat il-gravità tal-ksur u ċ-ċirkustanzi attenwanti;
                           
                        
                              —
                           
                           
                              il-Kummissjoni wettqet żbalji ta’ fatt manifest fl-evalwazzjoni tagħha tat-tul tal-allegat ksur.